Det nye togsæt ryger på skinnerne fredag den 20. juni. Den nye direkte togforbindelse er blevet til i tæt samarbejde med Color Line og områdets turist- og handelsstandsforeninger samt Nordjyllands Trafikselskab. Målet er, at toget skal indvirke positivt på både turisters og lokales adgang til let at komme rundt i Vendsyssel med kollektiv transport. - Køreplanerne er indrettet, så de passer med Color Lines Norgesfærger fra Kristiansand og Larvik. Det betyder, at vi giver turisterne en mulighed for en éndagsudflugt gennem Vendsyssel samtidig med, at det bliver nemt for de lokale at rejse på tværs af det vendsysselske sommerland, siger Nordjyske Jernbaners administrerende direktør, Preben Vestergaard.

Referat:
Et nyt direkte tog fra Hirtshals til Skagen over Hjørring og Frederikshavn skal fremover binde Vendsyssel bedre sammen.